«ՀՀ կառավարության եւ Տաջիկստանի Հանրապետության կառավարության միջեւ օդային հաղորդակցության մասին» համաձայնագիր» ՀՀ օրենքի նախագիծը եւս ներկայացրել է Արմեն Փամբուխչյանը: Համաձայնագիրը բաղկացած է 23 հոդվածից եւ հավելվածներից: Սահմանվում եւ կարգավորվում են միջազգային օդային փոխադրումների իրականացման համար նշանակված ավիաընկերությունների լիազորությունները, իրավունքները եւ պարտականությունները, թռիչքային եւ ավիացիոն անվտանգության պահանջների պահպանման դրույթները, սակագների ձեւավորման, առեւտրային գործունեության վերաբերյալ դրույթները եւ այլն: